
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 226
                                                           din 28 octombrie 2021
privind punerea la dispoziția Școlii Gimnaziale „Miron Neagu” Sighișoara, cu titlu gratuit, a imobilului situat în Sighișoara, str. Turnului nr. 1, pentru desfășurarea procesului de învățământ vocațional al Școlii de Muzică

Consiliul Local al Municipiului Sighișoara, întrunit în ședință ordinară,

Luând act de proiectul de hotărâre, înregistrat cu nr. 22.564/11.08.2021 și la Consiliul Local Sighișoara cu nr. 30.103/22.10.2021, de referatul de aprobare, înregistrat cu nr. 22.563/11.08.2021 ale grupului de consilieri locali ai Partidului Uniunii Independente pentru Sighișoara (U.I.P.S.), în calitate de inițiatori, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare, care conferă aleșilor locali dreptul de inițiativă în promovarea actelor administrative, individual sau în grup;
Având în vedere adresa cu nr. 2.614/12.10.2021, înregistrată la Municipiul Sighișoara cu nr. 28.717/12.10.2021, prin care Școala Gimnazială „Miron Neagu” Sighișoara transmite acordul de principiu cu privire la relocarea Școlii de Muzică;

Având în vedere Hotărârea Consiliului Local Sighișoara nr. 103/28.04.2021 privind punerea la dispoziția Centrului Național de Informare și Promovare Turistică Sighișoara a imobilului – construcție situat în Municipiul Sighișoara, str. Octavian Goga, nr. 8, înscris în C.F. nr. 50468-C1-U5 Sighișoara, sub nr. top. 1883/I; 
Având în vedere prevederile Legii Educației Naționale nr. 1/2011, cu modificările și completările ulterioare;
Având în vedere prevederile art. 858 - 870, art. 874 şi art. 875 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile art. 108 și ale art. 349 - 353 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 29.667/19.10.2021 și al Compartimentului Centrul Național de Informare și Promovare Turistică Sighișoara, înregistrat cu nr. 29.933/21.10.2021, prin care se propune punerea la dispoziția Școlii Gimnaziale „Miron Neagu” Sighișoara, cu titlu gratuit, a imobilului situat în Sighișoara, str. Turnului nr. 1, pentru desfășurarea procesului de învățământ vocațional al Școlii de Muzică;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c”, alin. (6) lit. „a” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
 H O T Ă R Ă Ș T E:
Art. 1. (1) Se aprobă punerea la dispoziția Școlii Gimnaziale „Miron Neagu” Sighișoara, cu titlu gratuit, a imobilului înscris în C.F. 58903 Sighișoara, cu nr. cad. 58903-C1 (imobil nr. I), situat în Sighișoara, str. Turnului nr. 1, potrivit planului de situație – releveu, anexa nr. 1 la prezenta hotărâre, proprietatea Municipiului Sighișoara, pentru o perioadă de 10 ani, cu posibilități de prelungire, pentru desfășurarea procesului de învățământ vocațional al Școlii de Muzică.

 (2) Punerea la dispoziția Școlii Gimnaziale „Miron Neagu” Sighișoara, cu titlu gratuit, a imobilului identificat la alineatul precedent se va face în baza unui protocol încheiat între Municipiul Sighișoara și Școala Gimnazială „Miron Neagu” Sighișoara, conform anexei nr. 2 la prezenta hotărâre.

 (3) Se aprobă montarea unei plăci informative cu denumirea obiectivului.

Art. 2. Prin grija Școlii Gimnaziale „Miron Neagu” Sighișoara, prezenta hotărâre va fi comunicată Inspectoratului Școlar Județean Mureș. 

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Compartimentul Centrul Național de Informare și Promovare Turistică Sighișoara, Biroul Juridic din cadrul Municipiului Sighișoara și Școala Gimnazială „Miron Neagu” Sighișoara.

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

       Moiseș Florian Dan                    
                                              Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Serviciul Evidența Patrimoniului și Fond Locativ;
  1 ex. Biroul Buget, Contabilitate, Salarizare – Direcția Economică;

  1 ex. Biroul Juridic;
  2 ex. Compartimentul Centrul Național de Informare și Promovare Turistică Sighișoara;
  2 ex. Școala Gimnazială „Miron Neagu” Sighișoara.
14 ex. 

B.A. 
